*Proiect*

**GUVERNUL REPUBLICII MOLDOVA**

**HOTĂRÎRE nr. \_\_\_\_\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_2021**

**Chișinău**

**Pentru aprobarea Regulamentului privind reglementarea eliberării și evidenței** **formularelor Declarației de producător și a Declarației de producător casnic**

În scopul executării prevederilor art. 12 și art. 121 din Legea nr. 231 din 23 septembrie 2010 cu privire la comerțul interior (Monitorul Oficial al Republicii Moldova, 2016, nr. 206-209, art. 571), Guvernul Republicii Moldova,

**HOTĂRĂȘTE:**

**1.** Se aprobă Regulamentul privind eliberarea și evidența formularelor Declarației de producător și a Declarației de producător casnic.

**2.** Eliberarea formularelor, înregistrarea, generalizarea și efectuarea analizei datelor pe care le conține Declarația de producător și Declarația de producător casnic se efectuează de către reprezentantul administrației pieței, în cazul vânzării în piețe, ori al autorității administrației publice locale, prin utilizarea Sistemului Informațional Automatizat ,,Serviciul de colectare a impozitelor și taxelor locale” (SIA SCITL).

**3.** Organul de specialitate al administrației în domeniul tehnologiilor informaționale (I.P. Centrul de Tehnologii Informaționale în Finanțe) va asigura conectarea gratuită a autorității administrației publice locale și a administrației pieței la SIA SCITL în baza scrisorilor Serviciului Fiscal de Stat transmise la adresa electronică postmaster@sfs.md, precum și monitorizarea, consultarea tehnică de exploatare, revizuirea și actualizarea funcționalității SIA SCITL.

**4.** Pentru autentificarea (prin intermediul serviciului electronic guvernamental de autentificare și control al accesului (MPass)) în cadrul SIA SCITL, semnarea (prin intermediul serviciului electronic guvernamental integrat de semnătură electronică (MSign)) a Declarației de producător și a Declarației de producător casnic, se va utiliza semnătura electronică avansată calificată eliberată de către unul din prestatorii de servicii de certificare din Republica Moldova acreditați în domeniu, conform legislației în vigoare sau semnătura electronică eliberată funcționarilor publici în temeiul Hotărârii Guvernului nr. 673 din 28 august 2017 pentru implementarea Legii nr. 133 din 17 iunie 2016 privind declararea averii și a intereselor personale.

**5.** Prezenta hotărâre intră în vigoare din data publicării în Monitorul Oficial al Republicii Moldova, cu excepția prevederilor ce țin de ajustarea sistemului informațional, care se aplică odată cu implementarea definitivă a acestuia.

**Prim-ministru \_\_\_\_\_\_\_\_\_\_\_\_\_\_\_\_\_\_**

Contrasemnează:

Viceprim-ministru, \_\_\_\_\_\_\_\_\_\_\_\_\_\_\_\_\_\_\_

ministrul economiei și infrastructurii

Ministrul finanțelor \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Anexă la*

*Hotărârea Guvernului nr. \_\_\_\_ din\_\_\_\_\_\_\_\_*

**REGULAMENT**

**privind eliberarea și evidența formularelor Declarației de producător și a Declarației de producător casnic**

**Secțiunea a 1-a**

**Dispoziții generale**

**1.** Prezentul Regulament este elaborat în scopul aplicării prevederilor art. 12 și art. 121 din Legea nr. 231 din 23 septembrie 2010 cu privire la comerțul interior și stabilește cadrul normativ aferent procedurii de completare, înregistrare și evidență a declarației de producător și declarației de producător casnic.

**2.** Eliberarea, înregistrarea, generalizarea, precum și analiza datelor pe care le conține se efectuează prin intermediul SIA ,,SCITL”. Autentificarea (prin intermediul serviciului electronic guvernamental de autentificare şi control al accesului (MPass)) în cadrul SIA SCITL și semnarea (prin intermediul serviciului electronic guvernamental integrat de semnătură electronică (MSign)) a declarațiilor se va efectua conform Hotărârii Guvernului nr. 998 din 20 august 2003 privind activitatea serviciului de colectare a impozitelor și taxelor locale din cadrul primăriei.

**3**. Declarația de producător și Declarația de producător casnic este valabilă o zi în cazul efectuării comerțului în piețe, ori pe teritoriul administrației publice locale, iar în cazul efectuării comerțului din gospodărie proprie - 30 zile.

**4.** La completarea Declarației de producător și Declarației de producător casnic se va ține cont de Clasificatorul statistic al produselor (bunurilor și serviciilor) al Republicii Moldova CSPM Rev.2, aprobat prin Hotărârea Colegiului Biroului Național de Statistică nr. 6 din 7 octombrie 2014, pus în aplicare de la 1 ianuarie 2015.

**5.** Producătorii vor putea comercializa doar surplusul producției agricole de sezon pentru care a fost asigurată respectarea cerințelor de siguranță a alimentelor, precum și surplusul din producția din zootehnie în formă naturală, în masă vie și sacrificată, pentru care a fost asigurată respectarea cerințelor sanitar-veterinare. Comercializarea produselor supuse controlului sanitar-veterinar se permite în conformitate cu procedura stabilită de Guvern.

**6.** Producătorii casnici vor putea comercializa doar surplusul producției agricole de sezon pentru care au fost respectate prevederile pct. 5 din prezentul Regulament.

**7.** În sensul prezentului Regulament, surplusul producției agricole reprezintă cantitatea de producție agricolă provenită în mod natural în perioada de sezon ca urmare a prelucrării obișnuite a terenurilor, a plantelor și îngrijirea animalelor și care depășește necesarul destinat consumului personal sau familial.

**8.** Persoana responsabilă din cadrul autorității administrației publice locale (în continuare – persoană responsabilă), după caz, verifică terenurile din intravilan și extravilan de care dispune declarantul, tipul culturilor agricole care cresc pe acestea, speciile de animale și/sau păsări de care dispune persoana fizică în gospodăria sa, precum și existența faptică a cantității de produse agricole.

**9**. Persoana responsabilă din cadrul autorității administrației publice locale, în vederea confirmării că produsele agricole pentru care se acordă declarația, sunt obținute sau crescute în gospodăria persoanei fizice, precum și în vederea identificării existenței faptice a cantității de producție agricolă, după caz, va efectua constatarea acestora la fața locului, cu întocmirea unui act de constatare, semnat de către persoana responsabilă din cadrul primăriei.

**10.** Administrația pieței (în continuare – AP) și autoritatea administrației publice locale (în continuare – AAPL) sunt obligați să țină evidența declarațiilor prin intermediul SIA ,,SCITL” în Registrul de evidență al declarației de producător și al declarației de producător casnic (anexa nr. 5 la prezentul Regulament) în conformitate cu Legea nr. 71-XVI din 22 martie 2007 cu privire la registre.

**11**. Pe parcursul comercializării, Declarația de producător și Declarația de producător casnic se prezintă, la solicitare, consumatorului, reprezentantului AP, funcționarilor AAPL, precum și organelor împuternicite cu dreptul de efectuare a controlului de stat sau a cumpărăturii de control. În aceste cazuri, declarația de producător casnic se restituie deținătorului (producătorului sau producătorului casnic).

**Secțiunea a 2-a**

**Declarația de producător**

**12.** Declarația de producător se completează de către declarant, prin intermediul SIA ,,SCITL” și se semnează electronic, cu indicarea numărului și a datei actului ce confirmă dreptul de proprietar sau deținător de teren, prevăzut la art. 20 din Codul funciar.

Declarația poate fi imprimată de sine stătător de către declarant.

**13.** În situația în care declarantul nu poate completa de sine stătător Declarația de producător și/sau acesta nu deține semnătură electronică, aceasta se completează de către reprezentantul AP, în cazul vânzării în piețe, ori de către reprezentantul AAPL, în celelalte cazuri.

La solicitarea declarantului, acestuia i se va înmâna un exemplar pe suport de hârtie al declarației.

**14.** În situația în care declarantul a completat de sine stătător Declarația de producător, până la inițierea procedurii de comercializare a produselor, acesta va prezenta reprezentantului AP, în cazul vânzării în piețe, ori reprezentantului AAPL, în celelalte cazuri, Declarația pe suport de hârtie sau varianta electronică a acesteia.

**15.** La epuizarea cantității produselor indicate în declarație sau încetarea exercițiului de comerț în cazurile comerțului în piețe sau amplasamente, producătorul va completa declarația cu datele privind soldurile finale și sumele câștigate și o va prezenta reprezentantului AP sau reprezentantului AAPL, care va completa în SIA ,,SCITL” declarația cu datele prezentate și va aplica semnătura electronică sau identificatorul special pe aceasta.

La solicitarea declarantului, acestuia i se va înmâna un exemplar pe suport de hârtie al declarației cu semnătura sau identificatorul special aplicat.

**16.** Declarația de producător este păstrată în SIA ,,SCITL” 1 an după generalizare.

**Secțiunea a 3-a**

**Declarația de producător casnic**

**17.** Declarația de producător casnic se completează de către producătorii casnici - persoane fizice care obțin producție agroalimentară ca rezultat al muncii proprii sau în comun cu membrii familiei prin valorificarea lotului de pe lângă casă din intravilanul localității (gospodăria casnică), a lotului/loturilor pentru legumicultură sau a lotului/loturilor din întovărășirile pomicole, în scopul satisfacerii necesităților de produse alimentare și alte nevoi casnice (de familie), și care nu se încadrează în noțiunea de comerciant prevăzută în Legea nr. 231/2010.

**18**. Declarația se completează de către declarant, prin intermediul SIA ,,SCITL”, prin aplicarea semnăturii electronice și cu indicarea numărului și a datei actului ce confirmă dreptul de proprietar sau deținător de teren, prevăzut la art. 20 din Codul funciar.

Declarația poate fi imprimată de sine stătător de către declarant.

**19.** În situația în care declarantul nu poate completa de sine stătător Declarația în SIA ,,SCTIL” și/sau acesta nu deține semnătură electronică, aceasta se completează cu asistența reprezentantului AP, în cazul vânzării în piețe, ori reprezentantului AAPL, în celelalte cazuri.

La solicitarea declarantului, acestuia i se va înmâna un exemplar pe suport de hârtie al declarației.

**20.** În cazul comerțului din gospodăria proprie, în declarația de producător casnic se va include cantitatea estimativă a produselor ce urmează a fi comercializate în perioada valabilității declarației.

**21.** În situația în care declarantul a completat de sine stătător Declarația de producător casnic, până la inițierea procedurii de comercializare a produselor, acesta va prezenta reprezentantul AP, în cazul vânzării în piețe, ori reprezentantului AAPL, în celelalte cazuri, Declarația pe suport de hârtie sau varianta electronică a acesteia.

**22.** La epuizarea cantității produselor indicate în declarație sau încetarea exercițiului de comerț, producătorul va completa declarația cu datele privind soldurile finale și sumele câștigate și o va prezenta reprezentantului AP sau reprezentantului AAPL, care va completa în SIA ,,SCITL” declarația cu datele prezentate și va aplica semnătura electronică sau identificatorul special pe aceasta.

La solicitarea declarantului, acestuia i se va înmâna un exemplar pe suport de hârtie al declarației cu semnătura sau identificatorul special aplicat.

**23.** Declarația de producător casnic este păstrată în SIA ,,SCITL” 1 an după generalizare.

*Anexa nr.1*

*la Regulamentul privind eliberarea și evidența*

*formularelor Declarației de producător și a*

*Declarației de producător casnic*

**DECLARAȚIE DE PRODUCĂTOR**

**Data \_\_\_ \_\_\_\_\_\_\_\_\_\_\_\_\_\_\_\_ 20\_\_\_\_\_**

Locul/numărul de amplasare a unității comerciale pe teritoriul pieței sau amplasamentului \_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (numele de familie și prenumele reprezentantului (semnătura sau identificatorul special)

administrației pieței sau al autorității administrației publice locale)

|  |  |  |  |  |  |
| --- | --- | --- | --- | --- | --- |
| **Nr. crt.** | **Denumirea produsului** | **Cantitatea****la începutul exercițiului de comerț**  | **Unitatea de măsură****(bucăți/kg/litri)** | **Soldul****la finalizarea exercițiului de comerț** | **Mențiunea administratorului pieței sau a funcționarului autorității administrației publice locale)** |
| **1.** | **2.** | **3.** | **4.** | **5.** | **6.** |
|  |  |  |  |  |  |
|  |  |  |  |  |  |
| ... |  |  |  |  |  |

Suma obținută în urma comercializării \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ lei

Actul de posesor al terenului \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, numărul cadastral/adresa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Alte date relevante (după caz) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Declar pe propria răspundere că mărfurile sunt produse de către \_\_\_\_\_\_\_\_\_\_\_\_\_\_\_\_, iar soldul acestora și suma obținută sunt indicate corect.

IDNP/IDNO \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

 (numele de familie și prenumele/denumirea contribuabilului) (semnătura declarantului)

Declarație recepționată la finalizarea exercițiului de comerț

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (numele de familie și prenumele reprezentantului (semnătura sau identificatorul special)

administrației pieței sau al autorității administrației publice locale)

*Datele din prezenta declarație conțin date cu caracter personal și secret comercial, care sunt reglementate de Legea nr. 133 din 08 iulie 2011 privind protecția datelor cu caracter personal, Legea nr. 171 din 06 iulie 1994 cu privire la secretul comercial, și alte acte normative în vigoare. Persoanele care fac cunoștință cu prezenta Declarație, urmează să respecte prevederile legislației în vigoare și să nu admită divulgarea datelor respective.*

*Anexa nr. 2*

*la Regulamentul privind eliberarea și evidența*

*formularelor Declarației de producător și a*

*Declarației de producător casnic*

**INSTRUCŢIUNE**

**cu privire la modul de completare a** **Declarației de producător**

Declarația de producător se completează în modul următor:

**1)** În rubrica ,,Numărul” se înscrie

**1)** În rubrica „Data întocmirii declarației” se înscrie ziua, luna, anul completării nemijlocite a declarației.

**2)** În rubrica „Locul/numărul de amplasare a unității comerciale pe teritoriul pieței sau amplasamentului” se indică toate datele despre locul sau numărul de amplasare a unității comerciale unde se vor comercializa producția.

**3)** În rubrica ,,Numele de familie și prenumele reprezentantului administrației pieței sau al autorității administrației publice locale” se indică numele și prenumele complet al reprezentantului administrației pieței sau al autorității administrației publice locale.

**4)** În rândul „Semnătura sau identificatorul special” se indică semnătura sau identificatorul special al reprezentantului administrației pieței sau al autorității administrației publice locale.

**5)** În rândul ,, Denumirea produsului” se indică toate produsele ce urmează a fi comercializate, indicându-se fiecare în rând aparte.

**6)** În rândul ,,Cantitatea la începutul exercițiului de comerț” se indică cantitatea la începutul exercițiului de comerț și se va specifica unitatea de măsură la fiecare produs.

**7)** În rândul ,, Unitatea de măsură (bucăți/kg/litri)” se indică expres unitatea de măsură a produselor cu indicarea tipului unității (bucăți/kg/litri);

**8)** În rândul ,,Soldul la finalizarea exercițiului de comerț” se indică soldul final la finalizarea exercițiului de comerț;

**9)** În rândul „Mențiunea administratorului pieței sau a funcționarului autorității administrației publice locale” se indică divergențele depistate de către administratorul pieței sau de către funcționarul autorității administrației publice locale;

**10)** În rândul ,,Suma în lei obținută în urma comercializării’’ se indică suma în lei obținută în urma comercializării.

**11)** În rândul ,,Actul de posesor al terenului, numărul cadastral/adresa” se indică datele din actul de posesor al terenului, și numărul cadastral sau adresa de unde au fost colectate produsele expuse comercializării;

**12)** În rândul ,,Alte date relevante (după caz)” ” se indică doar în cazul în care se vor identifica și alte date relevante;

**13)** În rândul ,, IDNP/IDNO’’ se indică IDNP-ul persoanei fizice sau IDNO al persoanei juridice.

**14)** În rândul ,,Numele de familie și prenumele persoanei fizice declarante/denumirea contribuabilului’’ se indică numele de familie și prenumele persoanei fizice declarante sau denumirea contribuabilului.

**15)** În rândul ,, Semnătura declarantului’’ se aplică semnătura declarantului.

**16)** În rândul ,, Numele de familie și prenumele reprezentantului administrației pieței sau al autorității administrației publice locale’’ se indică numele de familie și prenumele reprezentantului administrației pieței sau al autorității administrației publice locale.

**17)** În rubrica ,, Semnătura sau identificatorul special’’ se aplică semnătura sau identificatorul special.

Rândurile necompletate ale formularului se barează obligatoriu.

*Anexa nr.3*

*la Regulamentul privind eliberarea și evidența*

*formularelor Declarației de producător și a*

*Declarației de producător casnic*

**DECLARAȚIE DE PRODUCĂTOR CASNIC**

Data \_\_\_ \_\_\_\_\_\_\_\_\_\_\_\_\_\_\_\_ 20\_\_\_\_\_

Locul/numărul de amplasare a unității comerciale pe teritoriul pieței sau amplasamentului \_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(numele de familie și prenumele reprezentantului (semnătura sau identificatorul special)*

*administrației pieței sau al autorității administrației publice locale)*

|  |  |  |  |  |  |
| --- | --- | --- | --- | --- | --- |
| **Nr. crt.** | **Denumirea produsului** | **Cantitatea****la începutul exercițiului de comerț**  | **Unitatea de măsură****(bucăți/kg/l)** | **Soldul****la finalizarea exercițiului de comerț** | **Mențiunea administratorului pieței sau a funcționarului autorității administrației publice locale)** |
| **1.** | **2.** | **3.** | **4.** | **5.** | **6.** |
|  |  |  |  |  |  |
|  |  |  |  |  |  |
| ... |  |  |  |  |  |

Suma obținută în urma comercializării \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ lei

Actul de posesor al terenului \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, numărul cadastral/adresa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Alte date relevante (după caz) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Declar pe propria răspundere că mărfurile provin din gospodăria proprie, iar soldul acestora și suma obținută sunt indicate corect.

IDNP \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

 *(numele de familie și prenumele) (semnătura declarantului)*

Declarație recepționată la finalizarea exercițiului de comerț

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(numele de familie și prenumele reprezentantului (semnătura sau identificatorul special)*

*administrației pieței sau al autorității administrației publice locale)*

*Datele din prezenta declarație conțin date cu caracter personal și secret comercial, care sunt reglementate de Legea nr. 133 din 08 iulie 2011 privind protecția datelor cu caracter personal, Legea nr. 171 din 06 iulie 1994 cu privire la secretul comercial, și alte acte normative în vigoare. Persoanele care fac cunoștință cu prezenta Declarație, urmează să respecte prevederile legislației în vigoare și să nu admită divulgarea datelor respective.*

*Anexa nr. 4*

*la Regulamentul privind eliberarea și evidența*

*formularelor Declarației de producător și a*

*Declarației de producător casnic*

**INSTRUCŢIUNE**

**cu privire la modul de completare a Declarației de producător casnic**

Declarația de producător casnic se completează în modul următor:

**1)** În rubrica „Data întocmirii declarației” se înscrie ziua, luna, anul completării nemijlocite a declarației.

**2)** În rubrica „Locul/numărul de amplasare a unității comerciale pe teritoriul pieței sau amplasamentului” se indică toate datele despre locul sau numărul de amplasare a unității comerciale unde se vor comercializa producția.

**3)** În rubrica ,,Numele de familie și prenumele reprezentantului administrației pieței sau al autorității administrației publice locale” se indică numele și prenumele complet al reprezentantului administrației pieței sau al autorității administrației publice locale.

**4)** În rândul „Semnătura sau identificatorul special” se indică semnătura sau identificatorul special al reprezentantului administrației pieței sau al autorității administrației publice locale.

**5)** În rândul ,, Denumirea produsului” se indică toate produsele ce urmează a fi comercializate, indicându-se fiecare în rând aparte.

**6)** În rândul ,,Cantitatea la începutul exercițiului de comerț (cu specificarea unității de măsură)” se indică cantitatea la începutul exercițiului de comerț și se va specifica unitatea de măsură la fiecare produs.

**7)** În rândul ,, Unitatea de măsură (bucăți/kg/litri)” se indică expres unitatea de măsură a produselor cu indicarea tipului unității (bucăți/kg/litri);

**8)** În rândul ,,Soldul la finalizarea exercițiului de comerț” se indică soldul final la finalizarea exercițiului de comerț;

**9)** În rândul „Mențiunea administratorului pieței sau a funcționarului autorității administrației publice locale” se indică divergențele depistate de către administratorul pieței sau de către funcționarul autorității administrației publice locale;

**10)** În rândul ,,Suma în lei obținută în urma comercializării’’ se indică suma în lei obținută în urma comercializării.

**11)** În rândul ,,Actul de posesor al terenului, numărul cadastral/adresa” se indică datele din actul de posesor al terenului, și numărul cadastral sau adresa de unde au fost colectate produsele expuse comercializării;

**12)** În rândul ,,Alte date relevante (după caz)” ” se indică doar în cazul în care se vor identifica și alte date relevante;

**13)** În rândul ,, IDNP/IDNO’’ se indică IDNP-ul persoanei fizice sau IDNO al persoanei juridice.

**14)** În rândul ,,Numele de familie și prenumele persoanei fizice declarante/denumirea contribuabilului’’ se indică numele de familie și prenumele persoanei fizice declarante sau denumirea contribuabilului.

**15)** În rândul ,, Semnătura declarantului’’ se aplică semnătura declarantului.

**16)** În rândul ,, Numele de familie și prenumele reprezentantului administrației pieței sau al autorității administrației publice locale’’ se indică numele de familie și prenumele reprezentantului administrației pieței sau al autorității administrației publice locale.

**17)** În rubrica ,, Semnătura sau identificatorul special’’ se aplică semnătura sau identificatorul special.

Rândurile necompletate ale formularului se barează obligatoriu.

*Anexa nr. 5*

*la Regulamentul privind eliberarea și evidența*

*formularelor Declarației de producător*

*și a Declarației de producător casnic*

**REGISTRUL DE EVIDENȚĂ A DECLARAȚIEI DE PRODUCĂTOR ȘI A DECLARAȚIEI DE PRODUCĂTOR CASNIC**

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr. crt.** | **Numărul declarației** | **Data declarației** | **Numele și prenumele persoanei declarante/denumirea contribuabilului** | **IDNP/IDNO** | **Tipul****produselor****agricole** | **Cantitatea** | **Suma obținută în urma comercializării** |
| **1** | **2** | **3** | **4** | **5** | **6** | **7** | **8** |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

**NOTA INFORMATIVĂ**

**la proiectul Hotărârii de Guvern pentru aprobarea Regulamentului privind reglementarea eliberării și evidenței formularelor Declarației de producător și a Declarației de producător casnic**

|  |
| --- |
| **1.** **Denumirea autorului și, după caz, a participanților la elaborarea proiectului**Proiectul Hotărârii de Guvern pentru aprobarea Regulamentului privind reglementarea eliberării și evidenței formularelor Declarației de producător și a Declarației de producător casnic a fost elaborat de către Ministerul Finanțelor (Serviciul Fiscal de Stat). |
| **2. Condițiile ce au impus elaborarea proiectului de act normativ și finalitățile urmărite**Proiectul Hotărârii de Guvern privind Reglementarea eliberării și evidenței formularelor Declarației de producător și a Declarației de producător casnic este elaborat în vederea aplicării prevederilor Legii nr. 231 din 23 septembrie 2010 cu privire la comerțul interior și vine să stabilească reguli unice pentru toate persoanele fizice care comercializează produse agricole obținute în gospodăria acestora.Totodată, proiectul dat urmărește stabilirea modelului, procedurii de completare, înregistrare și evidență a declarației de producător, precum și modul de generalizare și analiză a datelor pe care le conține, utilizând Sistemul informațional automatizat „Stingerea obligațiilor fiscale prin intermediul Serviciului de colectare a impozitelor și taxelor locale” (SIA SCITL).Obiectivele proiectului dat constă în valorificarea în piețe a produselor agricole autohtone, crearea evidenței centralizate, verificarea provenienței și a calității acestora.Conform art. 12 alin. (51) din Legea nr. 231/2010, Guvernul stabilește modelul, procedura de completare, înregistrare și evidență a declarației de producător, precum și modul de generalizare și analiză a datelor pe care le conține, utilizând Sistemul informațional automatizat „Stingerea obligațiilor fiscale prin intermediul Serviciului de colectare a impozitelor și taxelor locale” (SIA SCITL). Declarația de producător este păstrată în evidența administrației pieței sau, în cazul amplasamentelor, a autorității administrației publice locale până la generalizare și 1 an după generalizare.Actualmente, modelul declarațiilor respective nu este reglementat prin nici un act normativ, acesta fiind eliberat de către primării în formă liberă. De asemenea, declarațiile menționate nu sunt documente de strictă evidență, care servesc drept confirmare a provenienței bunurilor, fapt ce urmează a fi ajustat la rigorile date.În conformitate cu art.103 alin.(2) din Constituția Republicii Moldova, Guvernul, în cazul exprimării votului de neîncredere de către Parlament, al demisiei Prim-ministrului sau în cazul alineatului (1), îndeplineşte numai funcţiile de administrare a treburilor publice, pînă la depunerea jurămîntului de către membrii noului Guvern.Potrivit art.15 alin.(1) din Legea nr.136/2017 cu privire la Guvern, Guvernul al cărui mandat a încetat îndeplineşte numai atribuţii de administrare a treburilor publice. Astfel, Curtea Constituțională atît în hotărîrea nr.7/2013, cît și în Hotărîrea nr.7/2021 a reținut că un Guvern demisionar continuă să administreze treburile publice în așteptarea unui nou Guvern, care să fie plenipotențiar. Administrarea treburilor publice se referă la deciziile zilnice, curente ale Guvernului, care sunt necesare funcționării neîntrerupte a serviciului public.În acest sens, administrarea treburilor publice de către un Guvern demisionar vizează trei categorii: (1) treburile curente, care îi permit statului să funcţioneze; (2) treburile în curs, care au fost iniţiate atunci când Guvernul avea competenţe depline şi care trebuie finalizate; (3) treburile urgente, care trebuie soluţionate în mod imperativ pentru a se evita pericole foarte grave pentru stat şi cetăţeni, pentru viaţa economică şi socială. În același timp, în hotărârea nr.7/2021 (§ 44) s-a statuat că ,,Analizând întinderea noţiunii de ”administrare a treburilor publice”, aşa cum aceasta a fost interpretată în jurisprudenţa sa, Curtea relevă că Guvernul al cărui mandat a încetat:(i) poate să emită acte cu caracter general obligatoriu necesare pentru conducerea generală a administraţiei publice (a se vedea HCC nr.21 din 16 mai 2000, § 2);(ii) trebuie să asigure transpunerea în viaţă a legilor, să exercite funcţiile de conducere generală şi de control asupra activităţii organelor centrale de specialitate, să realizeze programele de dezvoltare economică şi socială a ţării, să asigure securitatea statului şi a cetățenilor ei etc. (a se vedea HCC nr.21 din 16 mai 2000, § 2, şi HCC nr.7 din 18 mai 2013, § 124).”Astfel, în vederea îmbunătățirii și ajustării, precum și transpunerea în viață a legislației în vigoare, considerăm oportun promovarea proiectului Hotărârii de Guvern privind Reglementarea eliberării și evidenței formularelor Declarației de producător și a Declarației de producător casnic.Analizând proiectul de hotărâre prin prisma jurisprudenței Curții Constituționale, considerăm că acesta poate fi aprobat de un Guvern al cărui mandat a încetat, reieșind din faptul că este elaborat întru executarea prevederilor art. 12 și 121 din Legea nr.231 din 23 septembrie 2010 cu privire la comerțul interior și, deci, asigură transpunerea în viață a legilor.Deci proiectul vizează treburi curente care permit statului să funcționeze.  |
| **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene**Proiectul de Hotărâre de Guvern nu are drept scop armonizarea legislației naționale cu legislația Uniunii Europene. |
| **4.** Principalele prevederi ale proiectului și evidențierea elementelor noiÎn scopul executării prevederilor art. 12 și art. 121 din Legea nr. 231 din 23 septembrie 2010 cu privire la comerțul interior (Monitorul Oficial al Republicii Moldova, 2016, nr. 206-209, art. 571), a fost elaborat proiectul Hotărârii de Guvern pentru aprobarea Regulamentului privind reglementarea eliberării și evidenței formularelor Declarației de producător și a Declarației de producător casnic. Proiectul menționat aprobă modelele Declarației de producător și a Declarației de producător casnic, precum și modul de completare a acestora. De asemenea, proiectul stabilește procedura de eliberare și evidență a declarațiilor și subiecții responsabili de completarea declarațiilor. |
| **5. Fundamentarea economico-financiară**Pentru implementarea acestui proiect sunt necesare mijloace financiare din bugetul de stat. Estimarea costurilor urmează a fi efectuate în baza determinării costului serviciului. |
| **6. Modul de încorporare a actului în cadrul normativ în vigoare**Pentru implementarea prevederilor prezentului proiect nu va fi necesară modificarea și completarea altor acte normative. |
| **7. Avizarea și consultarea publică a proiectului**În scopul respectării prevederilor Legii nr. 239/2008 privind transparența în procesul decizional, proiectul Hotărârii de Guvern a fost plasat pe pagina oficială a Ministerului Finanțelor [www.mf.gov.md](http://www.mf.gov.md), compartimentul Transparență decizională, directoriul Procesul decizional. |
| **8. Constatările expertizei anticorupție**Informația privind rezultatele expertizei anticorupție va fi inclusă după recepționarea raportului de expertiză anticorupție în sinteza obiecțiilor și propunerilor/recomandărilor la proiectul de hotărâre. |
| **9. Constatările expertizei de compatibilitate**Informația referitoare la concluziile expertizei de compatibilitate a proiectului de hotărâre cu alte acte normative în vigoare, precum și respectarea normelor de tehnică legislativă va fi inclusă după recepționarea expertizei juridice în sinteza obiecțiilor și propunerilor/recomandărilor la proiectul de hotărâre. |